laion/Wikipedia-Exotic huggingface dataset:
יפעת בלסיאנו

יפעת בלסיאנו (נולדה ב-17 באוגוסט 1992) היא מוזיקאית ואמנית ישראלית. היא הזמרת הראשית של להקת הרוק הישראלית הזאבות וכן הפזמונאית, המלחינה והגיטריסטית שלה. ערך מורחב – הזאבות בשנת 2008, בגיל שש עשרה, הקימה בלסיאנו את להקת "הזאבות" יחד עם שלושת החברות המקוריות האחרות אותן הכירה בתיכון בלסיאנו והזאבות סיירו באירופה ב-2016 גם ב-2018 והופיעו על במות באוסטריה, צ'כיה, גרמניה, הולנד, בלגיה וצרפת. מאז הקמתה בשנת 2008 הוציאה הלהקה שני מיני אלבומים עם שיאו של אלבום מלא בשם "הארץ השטוחה" שיצא בשנת 2020 לאחר שנתיים של מגורים משותפים בדרום תל אביב עם חברותיה ללהקה "הזאבות", החליטה בלסיאנו לעבור למצפה רמון בדרום הארץ שם פגשה את תומר בן אשר הפך לשותפה האמנותי בהפקת אלבום הסולו הראשון שלה שהקליטה בחדר השינה שלה. הסינגל הראשון מתוך אלבום הבכורה שלה בשם "מה עושים עם הידיים" יצא ב-26 במרץ 2023. ב-11 ביוני 2023, הוציאה את הסינגל השני מתוך האלבום, "כשאתה מדבר איתי על פחות". ב-5 בינואר 2024, הוציאה בלסיאנו את אלבום סולו הבכורה שלה, "מה עושים עם הידיים", בהוצאת נענע דיסק. מה עושים עם הידיים (2023) כשאתה מדבר איתי על פחות (2023) אביה של בלסיאנו נפטר כשהייתה צעירה מאוד. מדיה וקבצים בנושא יפעת בלסיאנו בוויקישיתוף יפעת בלסיאנו, ברשת החברתית פייסבוק יפעת בלסיאנו, ברשת החברתית אינסטגרם יפעת בלסיאנו, באתר ספוטיפיי יפעת בלסיאנו, באתר MusicBrainz (באנגלית) האתר הרשמי של Hazeevot שירה נאות, יפעת בלסיאנו: "שפת אימי זו בדיוק השפה שאני כמהה לשכוח", באתר הארץ, 13 בפברואר 2024 אלבום ההתבודדות שמתנגש עם המציאות שלנו יפעת בלסיאנו מוציאה אלבום סולו ראשון שמתעד מסע אישי ומוזר בורסטיליות אופיינית, רדיו הקצה, 15 בינואר 2024 אלבום ההתבודדות שמתנגש עם המציאות שלנו יפעת בלסיאנו מוציאה אלבום סולו ראשון שמתעד מסע אישי ומוזר בורסטיליות אופיינית, ירדן אבני, רדיו הקצה, 15 בינואר 2024 "Yifat Balassiano". LinkTone. נבדק ב-30 במרץ 2023. {{cite web}}: (עזרה) Bardin, Noam (15 במאי 2017). "הזאבות צועקות את מה שאף אחד לא מעז לדבר עליו". onlife. נבדק ב-30 במרץ 2023. {{cite web}}: (עזרה) "Israelische Artists bei Waves Vienna 2016" (בגרמנית). OTS. 26 בספטמבר 2016. נבדק ב-30 במרץ 2023. {{cite web}}: (עזרה) Simon, Limor (10 במרץ 2017). "She-Wolves among Wolves". Mynet. נבדק ב-30 במרץ 2023. {{cite web}}: (עזרה) "European tour 2018". Facebook. 26 באוגוסט 2018. נבדק ב-30 במרץ 2023. {{cite web}}: (עזרה) שירה נאות, יפעת בלסיאנו: "שפת אימי זו בדיוק השפה שאני כמהה לשכוח", באתר הארץ, 13 בפברואר 2024 "קוואמי עם מוזיקה חדשה שהיא דרכים שונות להביע חופש". גלגלצ. 26 במרץ 2023. נבדק ב-30 במרץ 2023. {{cite web}}: (עזרה) מה עושים עם הידיים ניצן פינקו, ‏הזאבות הן הגירל גאנג שכולנו רוצות. רק אל תשוו אותן למכשפות, באתר "Time Out ישראל", 19 בדצמבר 2019
ג'יימס איגן הולמס

ג'יימס איגן הולמס (באנגלית: James Eagan Holmes; נולד ב-13 בדצמבר 1987) הוא רוצח המונים אמריקאי האחראי לירי בבית הקולנוע "סנטרי 16" באורורה, קולורדו ב-2012. באירוע נהרגו 12 בני אדם ונפצעו 70 אחרים (62 במישרין ו-8 בעקיפין). לפני הירי הולמס מלכד את דירתו עם חומרי נפץ שנוטרלו יום אחד לאחר מכן על ידי יחידת חבלנים משטרתיים. הולמס נעצר זמר קצר לאחר הירי ונכלא ללא ערבות בזמן שהמתין למשפטו. בהמשך לכך הוא אושפז לאחר שניסה להתאבד מספר פעמים בעת שהיה בכלא. הולמס כפר באשמה בשל אי שפיות, שהתקבלה. משפטו החל ב-27 באפריל 2015. ב-26 באוגוסט 2015, השופט קרלוס סמור גזר על הולמס 12 מאסרי עולם רצופים בתוספת 3,318 שנים ללא אפשרות לשחרור על תנאי אחרי שחבר המושבעים חסך ממנו את עונש המוות בהצבעה אחת. בהטלת העונש הצהיר השופט סמור "כוונתו של בית משפט זה כי כף רגלו של הנאשם לעולם לא תדרוך שוב בחברה החופשית". הולמס נולד ב-13 בדצמבר 1987 בסן דייגו שבקליפורניה. אביו רוברט הולמס הוא מתמטיקאי ומדען בעל תארים מאוניברסיטת סטנפורד, UCLA, ואוניברסיטת קליפורניה בברקלי. אימו ארלין הולמס היא אחות מוסמכת. ולהם בת נוספת. הולמס גדל בקהילת אוק הילס, הנמצאת במחוז מונטריי אשר ליד קסטרוויל קליפורניה, שם גם למד בבית ספר יסודי. בגיל 12 הולמס עבר חזרה לסן דייגו. מדיה וקבצים בנושא ג'יימס איגן הולמס בוויקישיתוף עמית ולדמן, ‏מי אתה ג'יימס הולמס?, באתר ‏מאקו‏, 22 ביולי 2012 דיוקנו של רוצח המונים, באתר הארץ, 6 בספטמבר 2012
צרכים בסיסיים

גישת הצרכים הבסיסיים היא אחת הגישות העיקריות למדידת שיעור העוני הקיצוני (אנ') במדינות מתפתחות ברחבי העולם. על פי גישה זו מגדירים קודם את המשאבים המינימליים אשר נחוצים לרווחה הפיזית של האדם לטווח ארוך, בדרך כלל במונחים של מוצרי צריכה. קו העוני מוגדר לאחר מכן כמות ההכנסה אשר אדם חייב להרוויח' על מנת לוודא שהצרכים הבסיסיים יהיו ברי השגה. גישת "הצרכים הבסיסיים" הוצגה לראשונה בשנת 1976 על ידי ועידת התעסוקה העולמית של ארגון העבודה הבינלאומי. דוגמאות לפריטים אשר נחשבים באופן מסורתי ל"צרכים בסיסיים" כוללים בין היתר מזון (כולל מים), מחסה וביגוד. ברשימות יותר חדשות של צרכים בסיסיים נהוג לכלול גם לא רק מזון, מים, ביגוד ומחסה, אלא גם תברואה, חינוך ושירותי בריאות. סוכנויות שונות משתמשות ברשימות שונות של פריטי "צרכים בסיסיים". בשיח הממוקד בתחום הפיתוח, מודל הצרכים הבסיסיים מתמקד במדידה של מה שנחשב לרמת העוני הניתנת למיגור. תוכניות פיתוח העוקבות אחר גישת הצרכים הבסיסיים אינן משקיעות בפעילויות התורמות לפריון כלכלי שיסייעו לחברה להיות יותר עצמאיות בעתיד, אלא הן מתמקדות יותר בהבטחה שכל משק בית יצליח להשיג את הצרכים הבסיסיים גם אם משמעות הדבר היא שכתוצאה מכך הדבר לא יסייע לתרום בהווה להשגת צמיחה כלכלית משמעותית. תוכניות אלו מתמקדות יותר בקיום של החברה ולא בהכרח בחלוקה סבירה של הרווחים. קו העוני תאוריית הצרכים של מאסלו שכר מחיה, שכר גבוה מספיק כדי לענות על צרכים בסיסיים הכנסה בסיסית לכול רמת חיים Denton, John A. (1990). Society and the official world: a reintroduction to sociology. Dix Hills, N.Y: General Hall. p. 17. ISBN 978-0-930390-94-5.
דרום אוקראינה

דרום אוקראינה (באוקראינית: Південна Україна) הוא מונח המתייחס, בדרך כלל, למחוזות אוקראינה הנמצאים בדרום המדינה. האזור שמוגדר כיום כ"דרום אוקראינה" משתרע פחות או יותר, על פני האזור בו נמצא בעבר המחוז הדרומי של הרפובליקה הסובייטית הסוציאליסטית האוקראינית. כלכלת האזור מסתמכת כיום בעיקר על התעשייה הימית ובמיוחד תחום בניית הספינות. במהלך הפלישה הרוסית לאוקראינה ב-2022, הפך האזור לזירת לחימה במהלך המתקפה בדרום אוקראינה. מחוז קירובוהראד הממוקם בקרבת אזור דרום אוקראינה נחשב לעיתים רבות יותר כמשתייך לאזור מרכז אוקראינה. גם אזור קרים (כולל העיר סבסטופול) נחשבת לעיתים רבות יותר כאזור נפרד. לפי האנציקלופדיה האוקראינית, אזור דרום אוקראינה כולל את המחוזות חרסון, טאבריה ויקטרינוסלב. על פי סקר שנערך על ידי מרכז רזומקוב בשנת 2016 ובדק את תחום הדת באוקראינה, עלה כי בסביבות 65.7% מאוכלוסיית דרום אוקראינה הצהירו שהם מאמינים בדתות שונות, 7.4% הצהירו שהם אינם דתיים, ו-3.2% הצהירו שהם אתאיסטים ואגנוסטיקנים. המחקר גם מצא כי 77.6% מכלל אוכלוסיית דרום אוקראינה הצהירו כי הם נוצרים (71% משתייכים לכנסייה האורתודוקסית המזרחית, 5.1% רק הצהירו שהם "נוצרים", 0.5% הצהירו שהם קתולים, 0.53% הצהירו שהם חברים בכנסיות פרוטסטנטיות שונות, 0.5% הצהירו שהם חברים בכנסייה היוונית-קתולית האוקראינית), ו-0.5% הצהירו שהם יהודים. האוכלוסייה הלא-דתית וכמו גם אנשים שמאמינים בדתות אחרות שנכללים בקרב המוסדות הדתיים הגדולים ברשימה היוו כ-24.7% מכלל אוכלוסיית אוקראינה. מרכז אוקראינה מזרח אוקראינה מערב אוקראינה РЕЛІГІЯ, ЦЕРКВА, СУСПІЛЬСТВО І ДЕРЖАВА: ДВА РОКИ ПІСЛЯ МАЙДАНУ (Religion, Church, Society and State: Two Years after Maidan) (אורכב 22.04.2017 בארכיון Wayback Machine), 2016 report by Razumkov Center in collaboration with the All-Ukrainian Council of Churches. pp. 27-29.
דזוגסטרל

דזוגסטרל (באנגלית: Desogestrel) הנמכרת בישראל תחת השמות המסחריים "סרזט", "פומיניק", "דיאמילה" (Cerezette,‏ Fominic,‏ Diamilla) היא נגזרת סינתטית של הורמון המין הנקבי, פרוגסטרון (Progesterone). משמשת למניעת הריון בעיקר בנשים מניקות, ולהקלת תסמינים הורמונאליים בנשים בגיל המעבר. נלקחת פומית. מהווה אגוניסט לרצפטור לפרוגסטרון. מאושרת לשימוש על ידי ה-FDA. דזוגסטרל היא אחת מהנגזרות הבודדות של פרוגסטרון המהווה אמצעי פוטנטי ויעיל לשימוש ללא שילוב עם אסטרוגן (progesterone-only). דזוגסטרל היא קדם-תרופה של אטונוגסטרל (Etonogestrel) שהוא המטבוליט הפעיל בגוף. פעילות אטונוגסטרל, המטבוליט הפעיל, נגרמת בשל קישורו לרצפטור הפרוגסטרוני (PR) באפיניות גבוהה מאוד (300% בהשוואה לפרוגסטרון). הוא יעיל בעיבוי רירית הרחם כך שהיא לא מתאימה להשרשה של ביצית מופרית וכן במניעת ביוץ ובכך מביא למניעת הריון אף במינונים נמוכים. הזמינות שלו בנטילה פומית היא 40%–100%, בממוצע 76%. ריכוז השיא של המטובליט הפעיל אטונוגסטרל מתקבל 1.5 שעות לאחר נטילת דזוגסטרל. מצב יציב של ריכוז תרופה מושג תוך 8–10 ימי נטילה, ובהתאם רק אחרי פרק זמן זה, מושגת יעילות במניעת הריון. זמן מחצית החיים של דזוגסטרל, תרופת הקדם קצר ועומד על 1.5 שעות בלבד, זמן מחצית החיים של האטונוגסטרל, המטבוליט הפעיל ארוך ועומד על 21–38 שעות. פינוי התרופה נעשה דרך השתן והצואה. הריון; סרטן השד או סרטן שחלות; מחלת כבד או צהבת; פקקת ורידים או תסחיף ריאתי; סוכרת; אפילפסיה; שחפת; לחץ דם גבוה; דימום ואגינאלי לא מוסבר; אלרגיה לפרוגסטרון; שכיחות – שינויים במצב הרוח, מצב רוח דיכאוני, ירידה בחשק המיני, כאבי ראש, בחילה, כאבי גב רגישות בשד, אי סדירות במחזור, אקנה, עליה במשקל, שיעור יתר, שינויים ברמות הכולסטרול, דלקת גרון; שאינן שכיחות – זיהום וגינלי, יובש עיני, הקאות, נשירת שיער, עייפות, כאבי ווסת, ציסטות בשחלה, תסמינים דמויי שפעת; נדירות – פריחה, חרלת, אריתמה נודוזום; מדיה וקבצים בנושא דזוגסטרל בוויקישיתוף דזוגסטרל, באתר משרד הבריאות הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יצחק אלבוים

הרב יצחק אלבוים (אהלבוים, עהלבוים) (תרס"ח – ג' חשוון תשמ"ז, 1986) היה רב ודיין בסלובקיה פולין וקנדה. מחבר שו"ת שאילת יצחק. נולד בבכפר זלוזשה (הונ'), בנפת מונקאץ' לרב זאב משה (תרכ"ט-תש"ד), מתלמידי תלמידי החתם סופר. למד אצל הרב יוסף נחמיה קורניצר בינוהרדיב (סעליש), הרב יחיאל מיכל טויבר בדונאיסקה-סטרדה, הרב משה טננבוים במילדוי-ספשי, הרב אברהם שטרן בנובה-זמקי (נייהייזל), והרב שאול בראך בקושיצה (קאשוי), שהסמיכו לרבנות. שימש ברבנות ודיינות באלטנדורף ופעלסוסזלי (הונ'). ניצל מהשואה, ובה נרצחו אביו, חמותו, חלק מאחיו ואחיותיו, אשתו ריזל (בתו של ר' משה לעווי אב"ד פלשיווץ) וחמש בנותיהם. לאחר השואה שימש כרב בליפטוסקי-מיקולש, ובצ'שין (טעשין) שבמדינת פולין. נישא בשנית לחיה ברכה, בתו של הרב אלטר יצחק אייזיק פרידריך, ששימש כאב"ד וראש ישיבה בערים טורץ והומנה (היה חתנו של הרב דוד ליב זלצר, מחבר "שירי מנחה" – גיסו של הרב יוסף חיים זוננפלד). באותה תקופה הוציא לאור לאור את שו"ת "שאילת יצחק", מהדו"ק גלנטה תש"ט, עליו הסכמות מר' יוסף יונה צבי הלוי הורוביץ רב אונסדורף ופרנקפורט, ר' יצחק מאיר הכהן רפפורט, ר' שמואל אברהם זלטנרייך רב טשאקווא, בית הדין של ר' ישראל ולץ, ועוד. כמו כן הוציא לאור את הספר "עזר ליצחק" (נחלת שבעה החדש), בודפשט תש"ט, ובו סידור דיני קידושין בקצרה לרבנים. לאחר המלחמה היגר לצפון אמריקה, ומונה לרב קהילת "אהבת אחים נחלת ישראל" בטורונטו. הגעתו לעיר הייתה ביוזמת האחים הנגידים אלבוים, ובסיוע הרב אברהם אהרן פרייס. בהיותו באמריקה הוציא לאור את ספרו "אוצר הגיוני יצחק" על חינוך לבר מצווה, ניו יורק תשכ"ז, עליו הסכמות מר' דוד יונגרייז אב"ד העדה החרדית, ר' משה פיינשטיין, ור' פנחס עפשטיין אב"ד העדה החרדית. כן הוציא לאור את שו"ת "שאילת יצחק" מהדורה תנינא, ניו יורק תשל"ח, עליו הסכמות מר' משה פיינשטיין, ר' יצחק יעקב וייס ה'מנחת יצחק', ר' משה שטרן ה'באר משה', שמואל הלוי וזנר ה'שבט הלוי' ועוד. וכן שו"ת "שאילת יצחק" תליתאי, ברוקלין תשמ"ב. הרבה לכתוב בנושאים הלכתיים, כך השתתף בכתבי עת תורניים דוגמת 'הנשר', 'שערי אורה', 'בית ועד לחכמים', ו'המאור'. לפי דבריו, בכתב יד נותרו "אוצר הגיוני יצחק" חלק ב, ו"כללי שמות" על הלכות גיטין. בנו הוא הרב נח אייזיק, רב קהילת "נחלת יצחק" בקיו-גארדן-הילס, מחבר סדרת "מנחת חן", "הלכה ורפואה בפוריות". בתו מרים קילא נישא לרב יצחק יהודה בלום, רב קהילת "בית עמרם" בקליבלנד, אוהיו. שאילת יצחק חלק א, בודפשט תש"ט. עזר ליצחק, דיני סידור קידושין, בודפשט תש"ט. אוצר הגיוני יצחק, ניו יורק תשכ"ז. שאילת יצחק חלק ב, ניו יורק תשל"ח. שאילת יצחק חלק ג, ברוקלין תשמ"ב. 'ספר אוצר הגיוני יצחק', המאור קצח [כג, ו], תמוז תשל"א, עמ' 30–31 'שו"ת שאילת יצחק ח"ב', המאור רלו [כט, ג], שבט-אדר תשל"ז, עמ' 46 'ספר שאילת יצחק', המאור רמו [לא, א], תשרי-חשון תשל"ט, עמ' 38–40 מאיר ונדר, אהל שמעון השלם, ירושלים תשנ"ג, עמ' פח-צ (ירושלים תשס"א, עמ' פד-פו)
אורינוקויה

אזור האורינוקויה (בספרדית: Orinoquía) הוא אזור גאוגרפי הנמצא בקולומביה, ואשר בו עובר נהר האורינוקו. האזור מכיל מישורים נרחבים בהם ניתן למצוא מגוון בעלי חיים, אזורי טבע עצומים לא מפותחים וכמה מהנהרות המרשימים ביותר בקולומביה. כמו מהקרבות החשובות ביותר בתקופת מלחמת העצמאות של קולומביה התרחשו באזור זה. הערים הבולטות באזור האורינוקויה – וילהויסנסיו, יופאל, אראוקה, סן חוסה דל גואבירה, פוארטו לופז, טאמה, אגאזול, אורוקו, פוארטו קארניו, פוארטו ואינירידה. פארקים בולטים באזור האורינוקויה – פארק הטבע הלאומי לה מקארנה (אנ'), פארק הטבע הלאומי אל טופארו (אנ'). תצלום שנלקח בחלק המזרחי של אזור האורינוקויה נהר קנו קריסטאלס, המכונה גם "נהר חמשת הצבעים", בפארק הטבע הלאומי לה מקארנה
הפרובינציות האטלנטיות (קנדה)

הפרובינציות האטלנטיות (באנגלית: Atlantic Canada) הוא חבל ארץ במזרח קנדה הכולל את המחוזות של המדינה הממוקמים לאורך חוף האוקיינוס האטלנטי, למעט קוויבק. ארבעת המחוזות הם ניו ברונסוויק, ניופאונדלנד ולברדור, נובה סקוטיה והאי הנסיך אדוארד. נכון לשנת 2021 השטח הכולל של ארבעת המחוזות הללו היה בסביבות 488,000 קמ"ר, ואוכלוסייתם מנתה מעל ל-2.4 מיליון תושבים. ראש הממשלה הראשון של ניופאונדלנד, ג'ואי סמולווד, טבע את המונח "קנדה האטלנטית" בשנת 1949 כאשר ניופאונדלנד הפכה למחוז קנדי. אזור נובה סקוטיה הפארק הלאומי גרוס מורן קו הרקיע של הליפקס
יחיא רחים ספווי

יחיא רחים ספווי (פרסית: يحيى رحيم صفوى; נולד בשנת 1952) הוא גנרל איראני ויועץ במשרד המנהיג העליון באיראן לענייני צבא וביטחון. כיהן כמפקד משמרות המהפכה האיראניים. היה אחד המפקדים הבולטים במלחמת איראן–עיראק, בהיותו בן 23 בלבד. ספווי הוא ממוצא אזרי. ב-9 בספטמבר 1997, לאחר ששימש כסגן מפקד משמרות המהפכה האסלאמית, החליף את מוחסן רזאי כראש משמרות המהפכה. הוא כיהן בתפקיד עד אוגוסט 2007, אז מונה ליועץ לענייני הכוחות המזוינים וביטחון במשרד המנהיג העליון עלי ח'אמנאי. מייג'ור גנרל מוחמד עלי ג'עפרי, ששימש כמנהל המרכז למחקרים אסטרטגיים של משמרות המהפכה, החליף את ספווי בתפקיד מפקד משמרות המהפכה. מדיה וקבצים בנושא יחיא רחים ספווי בוויקישיתוף Michael Rubin, "Iran's Revolutionary Guards--A Rogue Outfit?, Middle East Quarterly, Fall 2008. ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.
יואל דרובין

יואל דרובין (1857–1923) היה חבר בקבוצת בילו וממייסדי ראשון לציון. יואל דרובין נולד ב-1857 בקובנה. סייע בהקמת המושבה היהודית ראשון לציון יחד עם ישראל בלקינד, חיים חיסין, דוד יודילוביץ ובילואים נוספים. בעוד שחלק מהמתיישבים המקוריים עזבו בעקבות קשיים כלכליים וסכסוכים אישיים, דרובין היה בין שנותרו. דרובין התחתן עם חנה, חברה בקבוצת נשים חלוצות שכתבו לברונית דה רוטשילד ודחקו בה לשכנע את בעלה, אדמונד ג'יימס דה רוטשילד, לשקול מחדש את עמדתו לגבי מימון המושבות היהודיות לאור המחלוקות בין המתיישבים לברון. דרובין מילא תפקיד פעיל בחיי הציבור והתרבות בראשון לציון בראשית ימיה. הוא חתום על אמנת הכפר הראשונה מ-1897. כיהן כחבר הנהלה במועצת היקבים של ראשון לציון וזכרון יעקב. ליואל וחנה דרובין נולדו ארבעה בנים ושתי בנות. נכד הקרוי על שם הסב נהרג במארב של כוח ערבי ב-9 במאי 1947. רחוב בראשון לציון נקרא על שם המייסד. "דרובין יואל". אלבום המשפחות. מוזיאון ראשון לציון. Silver, Matthew (2020). Zionism and the Melting Pot: Preachers, Pioneers, and Modern Jewish Politics (באנגלית). University of Alabama Press. p. 114. ISBN 978-0-8173-2062-1. "החתומים על ספר התקנות תרנ"ז". מוזיאון ראשון לציון. תדהר, דוד. אנציקלופדיה לחלוצי הישוב ובוניו. Vol. 2. p. 648 – via טורו קולג'.
חמש דקות בהליכה

חמש דקות בהליכה הוא סרט פשע ישראלי בשחור-לבן משנת 2001 לפי תסריט של איתי לב שגם הפיק את הסרט, עם שרון אלכסנדר, אלון אבוטבול, דביר בנדק וטל כהנא בתפקידים הראשיים. העלילה מתרחשת ברובה בלילה ארוך במלחמת שוטרים בעברייני סמים. מקום הפעולה הוא בין חניון השופטים והפאב הצמוד לו לבין כיכר רבין שמפרידות ביניהם חמש דקות בהליכה. הסרט הוקרן בפסטיבל הקולנוע ירושלים בשנת 2002, ואיתי לב זכה בפרס קרן ירושלים לבמאים ישראלים חדשים. ציקי (אלון אבוטבול) הוא עבריין סמים וסרסור שעומד לבצע עסקת סמים גדולה, העברת 20 קילו של קוקאין. מי שממונה לפקד על המבצע הוא רב פקד אמיר סמו (שרון אלכסנדר) אלא שמפקד התחנה, סגן ניצב אבי (עמי וינברג) השעה אותו לאחר שהתפרסם כי קיים יחסים עם נערות ליווי אותן חקר. אבי מטיל את המשימה על הקצין איציק נחמיאס (דביר בנדק). איציק והשוטרים נדב (אייל רוזלס) ושמוליק (גבריאל הדר) מכינים מארב לשני עבריינים העומדים להגיע למכונית פיאט אונו בה נמצאים הסמים. העבריינים הם אנשיו של ציקי – מאיר הגרוזיני (ישראל קסלר) ויונה מלול (רינן חיים). סמו המושעה שלא צריך להיות במקום, משקיף מפאב "השופטים" ויונה מזהה אותו ועוזב את המקום, הפעולה נכשלה. אבי משעה מיד את סמו מהמשטרה ומזהיר אותו. סמו מבלה בפאב ומתחיל ביחיסים עם בעלת הפאב, מיכל (טל כהנא). נדב ושמוליק מתצפתים מתוך דירה בה מצולם סרט על ידי ליאור ביטרמן (אדם הורוביץ) ונדב מקיים שם יחסים עם המפיקה ליאת (שרון שטרק). סמו מתקשר לעבריין כריס (כריס ליאטריסט) ומבקש ממנו שישלח את העבריים מני (זבולון מושיאשווילי) ופירו (דרור גבע) לגנוב את המכונית עם הסמים. הם לא יודעים שמדובר במכונית עם סמים אך מני מגלה זאת מאוחר מדי. השניים נתפסים אך שותקים בחקירה. ציקי פוקד על יונה לחסל את סמו והוא מבצע זאת לאור יום בכיכר רבין. "חמש דקות בהליכה", במסד הנתונים הקולנועיים IMDb (באנגלית) "חמש דקות בהליכה", באתר ספר הקולנוע הישראלי "חמש דקות בהליכה", באתר אידיבי "חמש דקות בהליכה", במסד הנתונים הקולנועיים KinoPoisk (ברוסית) חמש דקות בהליכה, במיזם "אישים" לתיעוד היצירה הישראלית חמש דקות בהליכה, באתר vimeo חמש דקות בהליכה, באתר ספר הקולנוע הישראלי חמש דקות בהליכה - גרסת הבמאי, באתר הסינמטק דקות בהליכה חמש דקות בהליכה, בקרן הקולנוע הישראלי
צומת שילת

צומת שילת הוא צומת חשוב במרכז ישראל, בו נפגשים כביש 443 וכביש 446. הוא ממוקם ליד מושב שילת והעיר מודיעין. כ-100 מטר מזרחה מצומת שילת נמצא צומת הכניסה למודיעין (בהמשך לשדרות החשמונאים), שבאופן לא רשמי נחשב לחלק מצומת שילת. קיימת תוכנית להקמת מחלף במקום הצומת הקיים. בנוסף קיימת תוכנית להקמת מרכז תחבורה, בסמוך למחלף העתידי, שיאפשר לנוסעים להשתמש בקווי התחבורה שכבר עוברים היום בצומת. התוכנית כוללת מערך שבילי אופניים והולכי רגל. התוכנית היא באחריות נתיבי ישראל. עיריית מודיעין והתושבים מתנגדים לתוכנית כמו שהיא הוצגה בישיבת ועדה מחוזית לתכנון ולבנייה שהתקיימה ב-3 באוגוסט 2020. לטענת עיריית מודיעין והתושבים, הפרויקט יוקם קרוב מדי לבתי מגורים כך שהתושבים יסבלו מבעיית זיהום אוויר של כלי הרכב הרבים וגם מבעיות רעש ואקוסטיקה. "”צומת המוות”-כל מה שרציתם לדעת על צומת שילת-443 ואפילו לא ידעתם מה לשאול", באתר mcity,‏ 24 בפברואר 2010 הפנים החדשות של צומת שילת, באתר mnews,‏ 23 ביולי 2020 מחלף שילת: שלב הביקורת החל, באתר mnews,‏ 30 ביולי 2020 התוכנית לבניית מחלף שילת – באופוזיציה בעירייה מתנגדים לפרויקט, באתר כל העיר-מודיעין,‏ 15 באוגוסט 2020 למרות ההתנגדות להקמת מחלף שילת - התוכנית צוברת תאוצה, באתר mynet-מודיעין,‏ 12 באוגוסט 2020 תוכנית "מחלף שילת", באתר חברת "יהל מהנדסים" התוכנית לבניית מחלף שילת – באופוזיציה בעירייה מתנגדים לפרויקט, אתר כל העיר-מודיעין,‏ 15 באוגוסט 2020 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
אסטוריה (קווינס)

אסטוריה (באנגלית: Astoria) היא שכונה בחלק המערבי של רובע קווינס בניו יורק סיטי. אסטוריה תחומה באיסט ריבר וצמודה לשלוש שכונות נוספות בקווינס: לונג איילנד סיטי (אנ') מדרום מערב, סאניסייד (אנ') מדרום מזרח וגם וודסייד (אנ') ממזרח. נכון לשנת 2019, אוכלוסיית אסטוריה מונה 95,446 תושבים. האזור נקרא במקור בשם הלט'ס (Hallet's או Hallett's), על שם בעל הקרקע הראשון שלו ויליאם הלט, שהתיישב שם ב-1652 עם אשתו, אליזבת פונס (אנ'). הלט'ס קוב הוקמה באופן רשמי ב-12 באפריל 1839, ולאחר מכן שונה שמה לג'ון ג'ייקוב אסטור, אז האיש העשיר ביותר בארצות הברית, במטרה לשכנע אותו להשקיע באזור. במהלך המחצית השנייה של המאה ה-19, הצמיחה הכלכלית והמסחרית הביאה להגברת הגירה. אסטוריה ועוד כמה כפרים מסביב שולבו בלונג איילנד סיטי בשנת 1870, שבתורה שולבה בעיר ניו יורק בשנת 1898. הפעילות המסחרית נמשכה לאורך המאה ה-20, כשהאזור היה מרכז ליצירת והפקת סרטים, כמו גם תעשיות נוספות. שקיעה באסטוריה שעון רחוב, אסטוריה גשר קווינסבורו מדיה וקבצים בנושא אסטוריה בוויקישיתוף Table PL-P5 NTA: Total Population and Persons Per Acre - New York City Neighborhood Tabulation Areas*, 2010, ‏2016-06-10 ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
ולנטין יודשקין

ולנטין אברמוביץ' יודשקין (ברוסית: Валентин Абрамович Юдашкин;‏ 14 באוקטובר 1963 – 2 במאי 2023) היה מעצב אופנה רוסי. חבר באקדמיה הרוסית לאמנויות (2012). ולנטין יודשקין נולד באודינצובו ב-1963 למשפחה יהודית. המעצב יצר את הקולקציה הראשונה שלו ב-1987. ב-1991 הוצגה בפריז הקולקציה הראשונה של יודשקין, קולקציית פברז'ה המורכבת מ-150 דגמים (שנוצרו קודם לכן, ב-1987). לאחר התצוגה של אוסף זה, במסגרת שבוע האופנה העילית המעצב הפך לידוע לא רק ברוסיה, אלא גם בעולם. בשנים 1994 ו-1996 עיצב יודשקין תלבושות לנבחרת האולימפית של רוסיה לקראת המשחקים האולימפיים בלילהאמר ובאטלנטה. ב-1999 הלביש את נבחרת רוסיה בכדורגל גברים ונשים (האחרונה ערכה את הופעת הבכורה שלה באליפות העולם לנשים בארצות הברית). בשנת 2006 הגיע לביקור רשמי לישראל, העלה תצוגת אופנה ובגדיו נמכרו על ידי ניקול ראידמן, ומאז שמר על קשר עם ישראל בביקורים נוספים בשנת 2008 השתתף בפיתוח מדים לאנשי צבא של הכוחות המזוינים של הפדרציה הרוסית. ב-6 במרץ 2022, לאחר הפלישה הרוסית לאוקראינה, נאסר על יודשקין להציג את מוצריו בשבוע האופנה בפריז ביום שלישי, מכיוון שלא התבטא נגד המלחמה. סימן מסחר Yudashkin Jeans הוא קו בגדי קז'ואל (אנ') המיוצר על ידי בית האופנה הרוסי ולנטין יודשקין. בית האופנה של ולנטין יודשקין הוא אחד המובילים ברוסיה. בבעלות החברה רשת של בוטיקים ממותגים, תצוגות המעצב מתקיימות בפריז, מילאנו, ניו יורק ומוסקבה. עבודותיו של יודשקין מוצגות במוזיאון התלבושות בלובר, במוזיאון ההיסטורי הממשלתי במוסקבה ובמוזיאון האופנה של קליפורניה. בשנת 2016, בית האופנה ולנטין יודשקין הפך לחבר מלא בפדרציה הצרפתית של הוט קוטור, מעצבי אופנה מוכנים ללבישה. זהו המותג הראשון של תעשיית האופנה הרוסית שזוכה לחברות זו. לאורך השנים זכה בעיטורים ופרסים על יצירתו. יודשקין נפטר ב-2 במאי 2023 מסרטן הכליה, והותיר אלמנה ובן. ב-15 ביוני 2024 נערך טקס פתיחת אנדרטה לולנטין יודשקין בבית העלמין טרויקורובסקויה במוסקבה, בין האורחים היו: דמיטרי פסקוב, קונסטנטין ארנסט, אלכסנדר רוזנבאום, איגור קרוטוי. מדיה וקבצים בנושא ולנטין יודשקין בוויקישיתוף אתר האינטרנט הרשמי של ולנטין יודשקין ולנטין יודשקין, באתר "Find a Grave" (באנגלית) ולנטין יודשקין, ברשת החברתית פייסבוק ולנטין יודשקין, ברשת החברתית אקס (טוויטר) ולנטין יודשקין, ברשת החברתית אינסטגרם ולנטין יודשקין, סרטונים בערוץ היוטיוב Р. И. А. Новости, Парижский успех и платья для Лувра — главные победы Валентина Юдашкина, РИА Новости, ‏20131014T1232 (ברוסית) יעקב, איתי (2023-05-03). "מדים לצבא הרוסי ושמלות לנשות האליטה: המעצב ולנטין יודשקין הלך לעולמו בגיל 59". Ynet. נבדק ב-2023-05-04. Finn, Peter (2008-05-22). "Designer to the Russian Military, Dressing to Kill" (באנגלית). נבדק ב-2023-01-09. Показ Юдашкина в рамках Недели моды в Париже отменили, РБК (ברוסית) Дом Valentin Yudashkin стал членом Французской федерации высокой моды, прет-а-порте и модельеров, www.kommersant.ru, ‏2016-06-09 (ברוסית) https://www.1tv.ru/news/2024-06-15/478746-v_moskve_na_troekurovskom_kladbische_otkryli_pamyatnik_na_mogile_valentina_yudashkina
מתאם (גנטיקה)

מתאם או מקשר בהנדסה גנטית הוא אוליגונוקלאוטיד קצר, מסונתז כימית, חד-גדילי או דו-גדילי שניתן לקשור לקצוות של מולקולות DNA או RNA . ניתן לסנתז מתאמים כפולים עם קצוות קהים לשני המסופים או קצה דביק בקצה אחד וקצה קהה בקצה השני. לדוגמה, מתאם DNA בעל גדילים כפולים יכול לשמש כדי לקשר את הקצוות של שתי מולקולות DNA אחרות (כלומר, קצוות שאין להם "קצוות דביקים"). ניתן להשתמש בו כדי להוסיף קצוות דביקים ל- cDNA המאפשרים לקשור אותו לתוך הפלסמיד בצורה הרבה יותר יעילה. שני מתאמים יכולים להיצמד זה לזה כדי ליצור דימרים. מתאם המרה משמש לחיבור פיסת DNA לוקטור DNA גדול יותר על ידי טכניקת DNA רקומביננטי חתוך עם אנזים הגבלה אחד, למשל EcoRl, עם וקטור שנפתח עם אנזים אחר, Bam Hl . ניתן להשתמש במתאם זה כדי להמיר את הקצה המלוכד המיוצר על ידי Bam Hl לאחד המיוצר על ידי Eco Rl או להפך. אחד מהיישומים שלו הוא קשירת cDNA לתוך פלסמיד או לתוך וקטורים אחרים במקום להשתמש באנזים Terminal deoxynucleotide Transferase כדי להוסיף פולי A למקטע cDNA. Ahmad, G.I. (2014). "Biosurfactant Production By Bacillus subtilis Using Engine Oil As Substrate". Department of Biosciences, Suresh Gyan Vihar University, Jaipur. Singh, B.D (2003). Biotechnology: Expanding Horizons. New Delhi: Kalyani Publishers
Waves

האם התכוונתם ל... Waves (שיר של Mr. Probz) Waves (שיר של דין לואיס) Waves (שיר של נורמני) Waves Audio – חברה ישראלית המפתחת ומשווקת טכנולוגיות לעיבוד אותות קול